**การ์ตูนบอกสีไตวาย (ตายไว)**

นายรุ่งธรรม ม่วงจันทร์ ตำแหน่ง เจ้าพนักงานสาธารณสุขปฏิบัติงาน

โรงพยาบาลส่งเสริมสุขภาพตำบลคำสร้างเที่ยง อำเภอสามชัย จังหวัดกาฬสินธุ์

โทรศัพท์มือถือ : 0877711772 E-mail : Rung\_7021@hotmail.com

**บทคัดย่อ**

นวัตกรรมการ์ตูนบอกสีไตวาย(ตายไว) มาจากแนวความคิดเรื่องของการอธิบายค่าของการทำงานของไต เป็นระยะที่ ๑ – ๕ จากผลตรวจทางห้องปฏิบัติการ ซึ่งเป็นภาษาเฉพาะที่บุคลากรทางการแพทย์หรือเจ้าหน้าที่สาธารณสุข แต่ผู้ป่วยหรือญาติผู้ป่วยอาจไม่เข้าใจหรือเข้าใจไม่ถูกต้อง ดังนั้นทางโรงพยาบาลส่งเสริมสุขภาพตำบลคำสร้างเที่ยง จึงได้คิดนวัตกรรมในการอธิบายค่าการทำงานของไต เพื่อให้เข้าใจง่ายและชัดเจนในการสื่อสาร โดยใช้สื่อเป็นรูปการ์ตูนเพื่อช่วยในการอธิบายให้เข้าใจง่ายขึ้นอีก และเป็นการกระตุ้นให้เกิดความกลัว จากรูปการ์ตูนที่แสดงระยะต่างๆของโรคไต โดยมีวัตถุประสงค์ เพื่ออธิบายค่าการทำงานของไตให้เกิดความเข้าใจที่ง่ายขึ้น และมีวิธีการพัฒนาการ์ตูนเทียบสีไตวาย(ตายไว) ดังนี้



 แทนค่า GFR มากกว่า 90% ไตทำงานปกติ แทนค่า GFR 60- 90% ไตเริ่มเสื่อม



 แทนค่า GFR 30-60% ไตระดับปานกลาง แทนค่า GFR 15-30% โรคไตขั้นรุนแรง



 แทนค่า GFR น้อยกว่า 15 % ไตวายเรื้อรังระยะสุดท้าย

จากการทดสอบประสิทธิภาพนวัตกรรมการ์ตูนบอกสีไตวาย(ตายไว) ไปใช้ในการเยี่ยมบ้านผู้ป่วยโรคไต ระยะที่ ๓ – ๕ พบว่า ผู้ป่วยมีความรู้เกี่ยวกับค่าการทำงานของไตเพิ่มมากขึ้น เกิดความตระหนัก และรับทราบวิธีการปฏิบัติตัวตามระยะของไต

การนำไปใช้ประโยชน์ การใช้นวัตกรรมการ์ตูนบอกสีไตวาย(ตายไว)บูรณาการร่วมกับการออกเยี่ยมบ้านของภาคีเครือข่ายโดยมีเจ้าหน้าที่โรงพยาบาลส่งเสริมสุขภาพตำบลคำสร้างเที่ยง และการสนับสนุนรถหมอครอบครัวจากโรงงานน้ำตาลอีสานร่วมกับโรงพยาบาลสามชัยซึ่งเป็นผู้ให้ข้อมูลโรคไตในระยะต่างๆ รวมทั้งองค์การบริหารส่วนตำบลคำสร้างเที่ยงในการส่งต่อผู้ป่วยไปรักษาที่โรงพยาบาล และค่ายหมอเขียว จังหวัดมุกดาหาร ตามความสมัครใจของผู้ป่วยครบทุกกระบวนการในการดำเนินงาน ซึ่งถือว่ามีความสำคัญและเป็นประโยชน์ต่อประชาชน

**คำสำคัญ :** การ์ตูน, ไตวาย

**เอกสารอ้างอิง :** สมาคมโรคไตแห่งประเทศไทย. คำแนะนำสำหรับการดูแลผู้ป่วยโรคไตเรื้อรังก่อนการบำบัดทดแทนไต พ.ศ. 2558. กรุงเทพ, 2558.